116. löggjafarþing 1992–1993.	Nr. 24/116.

Þskj. 1256 — 505. mál.

Þingsályktun

um réttarstöðu barna með krabbamein og annarra sjúkra barna.

Alþingi ályktar að fela ríkisstjórninni að skipa nefnd til þess að fara yfir og gera tillögur um bætta réttarstöðu barna með krabbamein, svo og annarra sjúkra barna, og aðstandenda þeirra, einkum með tilliti til almannatrygginga. Í nefndinni eigi sæti fulltrúar heilbrigðis- og tryggingamálaráðuneytis, Tryggingastofnunar, Styrktarfélags krabbameinssjúkra barna og annarra hliðstæðra samtaka.

Samþykkt á Alþingi 7. maí 1993.